เรื่องร้องเรียน: เนื่องด้วยในซอยอ่อนนุช 84 มีรถขยะจากหลายๆเขตพื้นที่เข้ามาขายและคัดแยกขยะ ทำให้ผู้อยู่อาศัยได้รับความเดือดร้อนอย่างมาก ทั้งเสียง ฝุ่นควัน และกลิ่นเหม็นเน่า และรวมทั้งถนนที่เสียหายจากการที่รถขยะเข้ามา และมีปัญหาเรื่องการใช้แรงงานต่างด้าวในการทำงานคัดแยกขยะดังกล่าว หนำซ้ำแรงงานต่างด้าวเหล่านี้สร้างความเดือดร้อนรำคาญไม่เกรงใจ จึงเรียนมาเพื่อขอความช่วยเหลือจากผู้ที่เกี่ยวข้อง และช่วยตรวจสอบปัญหาดังกล่าวด้วย ทั้งนี้ได้แนบรูปภาพแผนที่ วงกลม ⭕️ หมายถึงสถานที่คัดแยกขยะ ต้นเหตุปัญหาดังกล่าว
การดำเนินการของเจ้าหน้าที่: สำนักงานเขตประเวศ โดยฝ่ายรักษาความสะอาดฯ ได้ดำเนินการ จัดประชุม เจ้าหน้าที่งานรักษาฯ และพนักงานขับรถเก็บขนมูลฝอย ของสำนักงานเขตประเวศ เพื่อทราบ และห้ามมิให้ดำเนินการดังกล่าว อย่างเคร่งครัด
ความเห็นของผู้แจ้ง: ขอบคุณมากๆเลยครับ ปัญหานี้เกิดมานาน จนครั้งนี้หวังว่าจะแก้ไขได้ครับ
พื้นที่: แขวงประเวศ เขตประเวศ กรุงเทพมหานคร